2018 թվականի սեպտեմբերի 22-ից 23-ը Հայաստանի Հանրապետության արդարադատության ակադեմիայի հրավերով «Փորձաքննությունների ազգային բյուրո» ՊՈԱԿ-ի պայթյունատեխնիկական և հրդեհատեխնիկական փորձաքննությունների բաժնի պետ Դավիթ Մելքումյանը մասնակցել է Ծաղկաձորում տեղի ունեցած Հայաստանի Հանրապետության արդարադատության ակադեմիայի դասախոսների համար կազմակերպված «Վերապատրաստողների վերապատրաստում դասավանդման մեթոդիկայի վերաբերյալ» խորագրով դասընթացներին: Դասընթացներն իրականացվել են Արդարադատության ակադեմիայի և Միջազգային իրավական համագործակցության գերմանական հիմնադրամի (IRZ) հետ համագործակցության շրջանակներում՝ Գերմանիայի արդարադատության և սպառողների պաշտպանության դաշնային նախարարության ֆինանսավորմամբ: Նշենք, որ միջազգային իրավական համագործակցության գերմանական հիմնադրամը (IRZ) իրականացնում է փորձագետների հետ հանդիպումներ, վերապատրաստման և որակավորման դասընթացներ, սեմինարներ և համաժողովներ: